Localitzadors de la indústria audiovisual visiten Sagunt en una "fam trip" de Film València
23 d’octubre 2023

![](/media/snmjfspd/1_c.jpg?width=850&height=637.5)

La Film Office Sagunt va rebre dijous passat, de la mà de Film València, la visita d'un grup de professionals del sector audiovisual d'Europa i els Estats Units que van documentar fotogràficament diversos enclavaments de la ciutat. Entre els professionals es trobaven el CEO de Studio Babelsberg, l'estudi cinematogràfic més gran d'Europa; localitzadors de Location Managers Guild of America o la 20th Television (anteriorment 20th Century Fox Television).

Van recórrer el centre històric de Sagunt i van visitar enclavaments únics com el castell, el Teatre Romà, la jueria, la casa dels Berenguer. També van visitar el port comercial i espais del nostre patrimoni industrial.

«**La nostra ciutat té moltíssim patrimoni i llocs increïbles, i precisament per això és el set de rodatge perfecte per a qualsevol pel·lícula**», ha manifestat la regidora de Turisme, Natalia Antonino, que ha recordat, al mateix temps, que la Film Office de Sagunt, té per objecte «posar en relleu tots eixos atractius», una «**bona faena realitzada**» que, en la seua opinió, «**es demostra**» amb visites com esta.

Esta acció, de la mà de Film València, plataforma impulsada per València Turisme (marca turística de la Diputació), ha tingut com a objectiu promocionar la província com a plató de rodatge, sent Sagunt una destinació amb moltes possibilitats per a albergar futures superproduccions.

La Film Office Sagunt està gestionada per la Delegació de Turisme de l'Ajuntament de Sagunt i des de la seua creació són nombrosos els programes de televisió, vídeos musicals, anuncis, sèries, curts i pel·lícules que han rodat escenes en diferents enclavaments del municipi.

![](/media/pj4a0zik/3_c.jpg?width=850&height=637.5)

Entre els quals destaquen les sèries d'A3 Media _Perdida_ i la _Ruta Destroy_; les pel·lícules _El_ _Lodo_, amb Raúl Arévalo i Paz Vega; _Vasil_, amb Karra Elejalde; _Nosotros no nos mataremos con pistolas_, rodada quasi íntegrament a Sagunt; la superproducció de Bollywood _Srkaru Vaari Paata_, rodada en el centre històric de la ciutat, i recentment la _postcard_ de Blanca Paloma per a Eurovisió que va mostrar el Teatre Romà de Sagunt a 200 milions de persones.

En la web [www.saguntofilmoffice.com](http://www.saguntofilmoffice.com) es mostren localitzacions, formularis, notícies sobre els rodatges a la ciutat i llistats d'empreses i associacions locals.

*   [](http://www.facebook.com/sharer.php?u=https://aytosagunto.es/va/actualitat/localitzadors-de-la-industria-audiovisual-visiten-sagunt-en-una-fam-trip-de-film-valencia/ "Facebook")
*   [](http://twitter.com/share?url=https://aytosagunto.es/va/actualitat/localitzadors-de-la-industria-audiovisual-visiten-sagunt-en-una-fam-trip-de-film-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/localitzadors-de-la-industria-audiovisual-visiten-sagunt-en-una-fam-trip-de-film-valencia/ "Linked In")
*   [](mailto:?body=https://aytosagunto.es/va/actualitat/localitzadors-de-la-industria-audiovisual-visiten-sagunt-en-una-fam-trip-de-film-valencia/)